Լեոգանգ լեռներ

**Լեոգանգ լեռներ** կամ **Լեոգանգյան լեռնաշղթա**, տառադարձմամբ` **Լեոգանգեր Շտայնբերգեն** ( , կամ «Leogang Rock Mountains»), լեռնաշղթա Ավստրիայում Զալցբուրգ նահանգում, որը կազմում է Արևելյան Ալպերի Հյուսիսային կրաքարային Ալպերի մի մասը։

## Տեղադրություն և կազմություն
Լեոգանգ լեռնաշղթան գտնվում է Զալցբուրգ նահանգի Լոֆեր քաղաքի հովտի, Զալֆելդեն և Լեոգանգ կոմունաների միջև և հյուսիս-արևմուտքում գտնվող Լոֆեր լեռների հետ միասին կազմում է երկու լեռնազանգվածներ, որոնք բաժանված են *Römersattel* կոչվող  (1202 մ), բայց որոնք սահմանվում են Արևելյան Ալպերի ալպյան դասակարգմամբ որպես մեկ ենթախումբ (Լոֆեր և Լեոգանգ լեռներ)։ 

Լեոգանգ լեռները սահմանափակված են Արևելակենտրոնական Ալպերով` հարավում Կիցբյուել քաղաքի և արևելքում Շտեյներնես Մեեր սարավանդի միջև խորը կտրված հովիտներով։ Լեոգանգ լեռնաշղթային բնորոշ են բարձր սարավանդերը՝ զառիթափ կողքերով և կտրուկ ալիքավոր բարձր կարերով։

Ինչպես բնորոշ է կարստային լեռներին, Լեոգանգ լեռները նույնպես բազմաթիվ քարանձավներ ունեն։ Դրանցից ամենահայտնին 60 կմ լայնությամբ և 1727 մ խորությամբ Ավստրիայում ամենախորը` Լամպրեխտսոֆեն քարանձավն է, որը գտնվում է Պինցգաուերշտրասե (**B311**) ֆեդերալ մայրուղու (***B -*** Բունդեսշտրասե) անմիջապես եզրին` Լոֆեր և Զալֆելդեն քաղաքների միջև, մուտքը` Զալախ գետի Զալախթալ հովտից։ 1988 թվականին աշխարհի ամենախորը քարանձավն է ճանաչվել, 2022 թվականի դրությամբ խորությամբ առաջինն է Ավստրիայում և հինգերորդը աշխարհում։ 

Նշանավոր լեռնազանգված է նաև *Մելքերլոխ* քարանձավը *Բիրնհորն* լեռան հարավ-արևելյան կողմում։ *Բիրնհորնը* Լեոգանգ լեռնաշղթայի ամենաբարձր գագաթն է իր 2634 մետր բարձրությամբ։ Ավստրիական բանակի *Հոխֆիլցեն* ռազմական ուսումնական տարածքը գտնվում է Լեոգանգ լեռնաշթայի արևմուտքում։ Քանի որ գերմանական Զաալֆորստ անտառտնտեսությունը գտնվում է Լեոգանյան լեռներում, դրանց մեծ մասը պատկանում է Բավարիային։

## Սահմանակից լեռներ
Լեոգանգ լեռները սահմանակից են Ալպերի հետևյալ լեռնային խմբերին.

* Լոֆեր լեռներ դեպի հյուսիս-արևմուտք
* Բերխտեսգադեն Ալպերը դեպի արևելք
* Զալցբուրգի սալաքար Ալպեր դեպի հարավ-արևելք
* Կիցբյուելի Ալպեր դեպի հարավ
* Կայզեր լեռները դեպի արևմուտք

## Լեռնագագաթներ
* Բիրնհորն՝ 2,634 մ ծովի մակարդակից բարձր
* Կուչելհորն՝ 2,500 մ ծովի մակարդակից բարձր
* Պասաուեկոպֆ՝ 2,465 մ ծովի մակարդակից բարձր
* Գրիսեներ Հոխբրետ՝ 2,467 մ ծովի մակարդակից բարձր 
* Սիգնալկոպֆ՝ 2,462 մ ծովի մակարդակից բարձր 
* Գրոսես Ռոթորն՝ 2,442 մ ծովի մակարդակից բարձր 
* Դյուրկարհորն՝ 2,280 մ ծովի մակարդակից բարձր 
* Հոչզինթ՝ 2,243 մ ծովի մակարդակից բարձր 
* Միտերհորն՝ 2,206 մ ծովի մակարդակից բարձր 
* Ֆահնենքյոպֆլ՝ 2,142 մ ծովի մակարդակից բարձր 
* Բրենդհորն՝ 2,099 մ ծովի մակարդակից բարձր։

## Զբոսաշրջություն
### Ալպյան ակումբի խրճիթներ
Լեոգանգ լեռներում կա ընդամենը երկու լեռնային խրճիթ։ Նրանք պատկանում են DAV - Deutscher Alpenverein - գերմանական ալպյան ակումբին, սակայն շահագործվում են տեղի ավստրիացիների կողմից։ DAV-ը կիրառում է Փոխադարձ իրավունքի (Recripical Rights) համակարգ, որը խոշոր միջպետական և որոշ միջազգային մրցարշավային ակումբներին անդամակցելու արտոնություններից օգտվելու հնարավորություն է տալիս, որով DAV-ը կարողանում է օգտվել Ավստրիական Ալպիական ակումբի (OEVA) անդամների համար նախատեսված զեղչերից։

# *Lamprechtsofen* քարանձավային ռեստորան (664 մ). բաց է ամռանը և ձմռանը միայն ցերեկային ժամերին, անմիջապես Լոֆեր-Զալֆելդենի միջև գտնվող  *Բունդեսշտրասե* (***B***) դաշնային ճանապարհի վրա։
# Պասաուեր խրճիթ (2033 մ). բաց է ամռանը հունիսի կեսերից մինչև սեպտեմբերի վերջ, գտնվում է Լեոգանգ հովտում։ Ունի 45 ներքնակ քնապարկեր, ձմեռային սենյակ 6 անկողնով։ Գտնվում է Լեոգանգում, քայլելու ժամանակը Լեոգանգից՝ 3-ից 4 ժամ։

### Լեռնային խրճիթներ
*Լետլկազեր*՝ բարձրություն ծովի մակարդակից՝ 1,441 մ, բաց է ամռանը, առանց ձմեռային կացարանների, առանց մահճակալների, հովտային ուղղություններն են՝  Պեռներվինկել-Գերստբոդեն (2 ժամ քայլել), Վիեսերսբերգ-Գերստբոդեն  (2½ ժամ քայլել), Լեոգանգ (2 ժամ քայլել), Միտերբրանդ (1½ ժամ քայլել)։

## Պատկերասրահ

## Ծանոթագրություններ


## Արտաքին հղումներ
* Adi Stocker: *Loferer und Leoganger Steinberge.* Panico Alpinverlag, Köngen 2016, ISBN 978-3-95611-057-3.

Կատեգորիա:Ավստրիայի աշխարհագրական օբյեկտներ
Կատեգորիա:Ավստրիայի լեռներ
Կատեգորիա:Եվրոպայի լեռնաշղթաներ
Կատեգորիա:Զալցբուրգ